b'\n_START_ARTICLE_\nManosque\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Visoki Provansi na ravnici zahodno od reke Durance 55 km jugozahodno od sredi\xc5\xa1\xc4\x8da departmaja Digne-les-Bainsa.\n_START_SECTION_\nZgodovina\n_START_PARAGRAPH_\nMesto je obstajalo \xc5\xbee pred letom 966, ko je pod imenom Manoasca prvikrat zgodovinsko omenjeno, ob vpadih Saracenov na ozemlje Provanse. V 12. stoletju je mesto pod vplivom malte\xc5\xa1kih vitezov dobilo sodnika. Stoletje kasneje je dobilo tudi svoje obzidje, ko se je z razvojem trgovine \xc5\xa1tevilo prebivalstva znatno pove\xc4\x8dalo in preseglo 10.000. Obdobje negotovosti se je vrnilo v \xc4\x8dasu stoletne vojne z gro\xc5\xbenjami s strani vojske pla\xc4\x8dancev - Grandes compagnies._NEWLINE_Do 18. stoletja se je staro mestno jedro raz\xc5\xa1irilo na vzhod in doseglo sedanje dimenzije. Nanj sta mo\xc4\x8dno vplivali epidemiji kuge (1720) in kolere (1834), ki sta pusto\xc5\xa1ili po Provansi. Ponoven vzpon je Manosque do\xc5\xbeivel v obdobju sredi 20. stoletje, ko se je \xc5\xa1tevilo prebivalstva v tridesetih letih pove\xc4\x8dalo za \xc5\xa1tirikrat, na 20.000, pri tem pa je ostalo vse do danes.'